Aglona (stacija)

Aglona ir dzelzceļa stacija līnijā Rēzekne I—Daugavpils. Tā atrodas Preiļu novada Rušonas pagastā, pie tāda paša nosaukuma ciema — Aglonas stacijas. Kopš 1995. gada reizi gadā uz Aglonas staciju no Rīgas kursē īpašs dīzeļvilciens, lai atvieglotu svētceļnieku nokļūšanu Aglonas bazilikā.

2018. gada 24. septembrī sakarā ar Romas pāvesta vizīti Aglonas bazilikā bija norīkoti 3 reisi no Rīgas uz Aglonu — viens pagarināts parastais Rīga—Daugavpils reiss un 2 papildu reisi no Rīgas caur Rēzekni un Daugavpili.

2020. un 2021. gadā koronavīrusa pandēmijas dēļ tradicionālais Aglonas reiss netika norīkots, bet tika norīkots 2022. gadā.

Vēsture 
Stacija atklāta 1860. gadā — reizē ar dzelzceļa izbūvi; tā ir viena no vecākajām Latvijas dzelzceļa stacijām un sākumā saukta par Rušonu staciju. Vēl 2011. gadā pastāvēja tikpat vecais stacijas ūdenstornis, bet mūsdienās tas ir nojaukts. Stacijas ēka ir saglabājusies, kaut arī apmūrēta ar ķieģeļiem.

Attēlu galerija

Atsauces un piezīmes 

Dzelzceļa stacijas Latvijā
Dzelzceļa līnijas Rēzekne I—Daugavpils stacijas un pieturas punkti
Rušonas pagasts